สวัสดีค่ะ คือหนูมีเรื่องจะปรึกษาค่ะ ปกติประจำเดือนหนูต้องมาช่วงวันที่2ค่ะ แต่ว่ามันไม่มา จนถึงวันที่12มีนา หนูมีอะไรกับแฟน แต่ใส่ถุงนะคะ จนตอนนี้วันที่2เมษาแล้ว ประจำเดือนหนูก้อยังไม่มาเช่มเดิมค่ะ แต่มีอาการตกขาวค่ะ เหมือนจะมา แต่ก้อยังไม่มา สาเหตุเกิดขึ้นอยากอะไรคะ #ขอบล่วงหน้าค่ะ
สวัสดีค่ะ หากยังอยู่ในช่วงวัยรุ่น ในช่วง 1-2 ปีแรกของการเริ่มมีประจำเดือน อาจมีรอบประจำเดือนที่ไม่สม่ำเสมอได้ โดยอาจขาดหายไปได้นาน เป็นผลเนื่องจากรังไข่ยังผลิตฮอร์โมนเพศได้ไม่สมบูรณ์ นอกจากนี้การที่ประจำเดือนไม่มายังอาจเกิดจากสาเหตุอื่นๆ เช่น1. การตั้งครรภ์ หากช่วงก่อนหน้านั้ ได้มีเพศสัมพันธ์ ก็ย่อมมีโอกาสที่จะตั้งครรภ์ได้ สวนการใช้ถุงยางอนามัย ก็ไม่สามารถป้องกันการตั้งครรภ์ได้ 100%2. ความเครียด การทำงานหนัก พักผ่อนน้อน อดนอน นอนดึก อดอาหาร น้ำหนักลด3.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก ว่าpolycystic ovary syndrome (PCOS)ผู้ที่เป็นโรคนี้มักจะมีรูปร่างอ้วน ผิวมัน มีสิวมาก และมีขนตามลำตัวดกมากกว่าผู้หญิงทั่วไป5.มีภาวะไทรอยด์ฮอร์โมนเป็นพิษ หรืออาจมีไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมองแนะนำให้ลองตรวจการตั้งครรภ์ดูก่อนค่ะ หากตรวจไม่พบและประจำเดือนขาดหายไปนานกว่า 3 รอบเดือน ควรไปพบแพทย์เพื่อหาสาเหตุและรักษาค่ะ